Firaministan Sin ya gana da shugaban Masar - china radio international
Firaministan Sin ya gana da shugaban Masar
2015-09-02 20:18:32 cri
A yau Laraba ne firaministan kasar Sin Li Keqiang ya gana da shugaban kasar Masar Abdelfattah al Sisi a nan Beijing wanda ya zo kasar Sin domin halartar bikin cika shekaru 70 da Sinawa suka samu nasara a kan mayakan kasar Japan, kana shekaru 70 da kawo karshen yakin duniya na biyu.
A yayin ganawar tasu, Li Keqiang ya jaddada cewa, kasar Sin na son karfafa fahimtar juna dake tsakanin kasar Sin da kasar Masar kan harkokin siyasa, da kuma habaka hadin gwiwar kasashen biyu kan harkokin tattalin arziki da kuma harkokin kasa da kasa da shiyya-shiyya. Haka kuma yana fatan kara inganta mu'amalar dake tsakanin al'ummonin kasashen biyu ta yadda za a ciyar da dangantakar abokantaka bisa manyan tsare-tsare dake tsakanin kasashen biyu gaba da kuma inganta bunkasuwa da zaman lafiya a yankin.
A nasa jawabin, shugaba Sisi ya ce, kasarsa na gode wa kasar Sin matuka bisa ga goyon bayan da ta ke baiwa kasar Masar, kuma kasar na son ciyar da hadin gwiwar kasashen biyu a fannonin makamashi,tattalin arziki da cinikayya gaba, a kokarin janyo hankulan kamfanonin kasar Sin da su zuba jari wajen gina sabon yankin musamman da aka kebe don samar da ci gaba a mashigin ruwan Suez da ke kasar. (Maryam)
v An yi bikin ba da lambobin yabo gabanin bikin cika shekaru 70 da Sinawa suka samu nasara a kan mayakan kasar Japan 2015-09-02 20:14:47
v Shugaban kasar Sin ya ba da lambobin tunawa da ranar cika shekaru 70 da cimma nasarar yakin kin harin Japan 2015-09-02 14:07:06
v Shugabannin Sin da Massar sun yi wata ganawa 2015-09-02 13:57:54
v An yi taron tunawa da cika shekaru 70 da samun nasarar yaki da ra'ayin fin karfi a Senegal 2015-09-02 10:57:07
v Kasar Sin za ta shirya bikin cika shekaru 70 da kawo karshen yakin duniya na biyu a birnin Beijing 2015-09-01 20:23:40
v Shugaban kasar Sin ya gana da wakilai daban-daban daga yankin Taiwan 2015-09-01 14:22:47
v Ministan harkokin wajen Sin ya bukaci fadada dangantaka da Masar 2014-08-04 11:09:17
v Manzon musamman na Sin ya yi kira ga bangarorin da abin ya shafa na Masar da su daidaita matsalarsu ta hanyar shawarwari 2013-12-04 11:00:04